ZurichNLP/romansh-municipal-text-corpus huggingface dataset:
Rumantsch: Medemamein ei il project Minas da Gulatsch vegnius presentaus. Igl onn 2019 ha la planisaziun dil project entschiet ed ina gruppa da project ei vegnida instituida. La finamira dil project ei igl access a quell'ierta historic-culturala dallas minas da minerals sur Rueun, per engrondir la purschida turistica dalla vischnaunca e da porscher ina destinaziun d'excursiun attractiva cun potenzial d'aventuras per famiglias. Il parlament vegn a decider a caschun dad ina dallas proximas sesidas davart il credit per la realisaziun da quei project.
Deutsch: Ebenfalls wurde das Projekt Minas da Gulatsch vorgestellt. 2019 wurde mit der Projektplanung gestartet und eine Projektgruppe eingesetzt. Ziel des Projekts ist es, das kulturhistorische Erbe dieser ehemaligen Erzminen oberhalb von Rueun zu erschliessen, damit das touristische Angebot der Gemeinde erweitert wird und ein attraktives Ausflugsziel mit Erlebnispotential für Familien angeboten werden kann. Das Parlament wird an einer nächsten Sitzung über die Kreditvergabe für die Realisierung dieses Projekts entscheiden.
Rumantsch: Ils 16 da settember 2020 ha il parlament communal Ilanz/Glion approbau unanimamein la revisiun parziala dalla planisaziun locala dalla zona da commerci Rueun per mauns dalla votaziun all'urna dils 29 da november 2020. Aschia vegn ei ad esser pusseivel alla Scrinaria Spescha SA d'engrondir siu menaschi.
Deutsch: Am 16. September 2020 hat das Gemeindeparlament Ilanz/Glion die Teilrevision der Ortsplanung der Gewerbezone Rueun einstimmig zuhanden der Urnenabstimmung am 29. November 2020 verabschiedet. Damit wird es der Schreinerei Spescha AG möglich sein, ihren Betrieb zu erweitern.
Rumantsch: All'entschatta dalla sesida han ils dus coordinaturs regiunals dalla Lia Rumantscha, Alice Bertogg e David Flepp, presentau l'organisaziun da lungatg al parlament communal biling. Las parlamentarias ed ils parlamentaris ein vegni sensibilisai per il diever dil lungatg romontsch. La Lia Rumantscha ha elaborau il «Pledari parlamentari dad Ilanz/Glion» specialmein per quella sesida.
Deutsch: Zu Beginn der Sitzung haben die beiden Regionalkoordinatoren der Lia Rumantscha, Alice Bertogg und David Flepp, ihre Sprachorganisation dem zweisprachigen Gemeindeparlament vorgestellt. Die Parlamentarierinnen und Parlamentarier wurden für den Gebrauch der rätoromanischen Sprache sensibilisiert. Die Lia Rumantscha hat speziell für diese Sitzung den «Pledari parlamentari dad Ilanz/Glion» erarbeitet.
Rumantsch: Plinavon ha il parlament obteniu in'investa el stan actual dalla strategia d'immobilias. La vischnaunca dad Ilanz/Glion posseda bien 300 immobilias communalas. Igl agir en tschun fasas sco era ils resultats intermediars cun in'analisa digl inventari e dils basegns ein vegni presentai. En in proxim pass vegn ei ad ir perquei, da fixar la strategia dallas singulas gruppas da baghetgs.
Deutsch: Zudem erhielt das Parlament einen Einblick in den aktuellen Stand der Immobilienstrategie. Die Gemeinde Ilanz/Glion verfügt über gut 300 gemeindeeigene Immobilien. Das Vorgehen in fünf Phasen sowie die Zwischenergebnisse mit einer Bestands- und Bedarfsanalyse wurden vorgestellt. In einem nächsten Schritt wird es darum gehen, für die einzelnen Gebäudegruppen die Strategie festzulegen.
Rumantsch: Medemamein ha il parlament communal approbau unanimamein ils quens annuals 2019/2020 dallas societads da meglieraziun Pigniu e Schnaus/Strada. Las lavurs davart las duas meglieraziuns generalas ein terminadas. Ils commembers dallas cumissiuns da meglieraziun ein vegni discargai cun engraziament.
Deutsch: Des Weiteren hat das Gemeindeparlament die Jahresrechnungen 2019/2020 der Gesamtmeliorationen Pigniu und Schnaus/Strada einstimmig genehmigt. Die Arbeiten rund um die beiden Gesamtmeliorationen sind abgeschlossen. Die Meliorationskommissionsmitglieder wurden mit Dank entlastet.
Rumantsch: Alla sesida dils 28 d'october 2020 ha il parlament communal Ilanz/Glion approbau ina reorganisaziun dalla suprastonza e dall'administraziun communala. Per quei ein la lescha d'organisaziun e la lescha d'indemnisaziun vegnidas adattadas. Naven dalla nova perioda da legislatura, ch'entscheiva igl 1. da schaner 2022, vegn mintga suprastont ad haver in ressort e menar las fatschentas politic-strategicas da qual. El model da direcziun actual han ils suprastonts negina responsabladad da ressorts. Il pensum da lavur dalla presidenta communala munta naven digl onn 2022 ad 80 pertschien. Medemamein vegn l'administraziun communala reorganisada, cun partger la partiziun infrastructura en ina partiziun planisaziun e construcziun ed ina partiziun menaschis communals. Aschia san ils scalems da hierarchia ella partiziun infrastructura vegnir reduci, las vias d'approbaziun vegnir scursanidas, stretgas vegnir eliminadas ed ella partiziun construcziun e planisaziun san pliras resursas per il menar projects vegnir nezegiadas. Consequentamein vegn la direcziun communala engrondida per in commember. La reorganisaziun vegn realisada duront la secunda mesadad digl onn 2021.
Deutsch: An der Sitzung vom 28. Oktober 2020 hat das Gemeindeparlament Ilanz/Glion eine Reorganisation des Gemeindevorstandes und der Gemeindeverwaltung beschlossen. Dazu wurden das Organisationsgesetz und das Entschädigungsgesetz angepasst. Ab der nächsten Legislaturperiode, welche am 1. Januar 2022 beginnt, wird jedes Vorstandsmitglied ein Ressort haben und die politisch-strategischen Geschäfte in diesem führen. Im heutigen Führungsmodell haben die Gemeindevorstandsmitglieder keine Ressortverantwortung. Das Arbeitspensum der Gemeindepräsidentin beträgt ab 2022 80 Prozent. Zudem wird die Gemeindeverwaltung reorganisiert, indem die heutige Abteilung Infrastruktur aufgeteilt wird in eine Abteilung Planung und Bau und eine Abteilung Gemeindebetriebe. Damit können die Hierarchiestufen in der Abteilung Infrastruktur reduziert, die Genehmigungswege verkürzt, Engpässe beseitigt und in der neuen Abteilung Bau und Planung mehr Ressourcen für Projektmanagement freigelegt werden. Infolgedessen wird die Geschäftsleitung um ein Mitglied erweitert. Die Reorganisation wird in der zweiten Jahreshälfte 2021 umgesetzt.
Rumantsch: Il parlament communal ha elegiu Rita Duff-Cavegn da Strada (fracziun Glion) el cussegl da scola. Ella remplazza Daniela Heini che ha demissiunau per la fin settember 2020. Ultra da quei ei in niev commember dalla cumissiun da finanzas vegnius elegius. Lorenz Alig da Pigniu remplazza Claudio Quinter da Glion ch'ei seretratgs dalla cumissiun da finanzas muort si'elecziun sco president dil parlament communal.
Deutsch: Das Gemeindeparlament hat Rita Duff-Cavegn aus Strada (Fraktion Ilanz) in den Schulrat gewählt. Sie ersetzt Daniela Heini, welche per Ende September 2020 demissioniert hat. Des Weiteren wurde ein neues Finanzkommissionsmitglied gewählt. Lorenz Alig aus Pigniu ersetzt Claudio Quinter aus Ilanz, welcher aufgrund seiner Wahl als Parlamentspräsident aus der Finanzkommission zurücktrat.
Rumantsch: Plinavon ei la lescha davart l’utilisaziun dad immobilias dalla vischnaunca Ilanz/Glion vegnida approbada. Il diever d'immobilias dalla vischnaunca Ilanz/Glion ei actualmein mo reglaus sil scalem d'ordinaziun, ina basa sil plaun legislativ maunca. La lescha davart l’utilisaziun dad immobilias dalla vischnaunca Ilanz/Glion reglescha daniev las cundiziuns da rama. Ell'ordinaziun, che vegn relaschada dalla suprastonza communala, vegnan las tariffas da diever sco era ulteriurs detagls partenent l'utilisaziun da localitads e stabiliments dalla vischnaunca reglai. Muort las basas legalas vegn il sistem da reservaziuns elaboraus per la nova pagina d'internet dalla vischnaunca, la quala duei vegnir publicada igl unviern 2020/2021. La favureivladad per ils utilisaders en connex cun las resevaziuns da localitads e stabiliments vegn aschia augmentada fermamein.
Deutsch: Ausserdem wurde das Gesetz über die Nutzung von Immobilien der Gemeinde Ilanz/Glion genehmigt. Die Nutzung von Immobilien der Gemeinde Ilanz/Glion ist im Moment nur auf Verordnungsstufe geregelt, eine Grundlage auf Gesetzesstufe fehlt. Das Gesetz über die Nutzung von Immobilien der Gemeinde Ilanz/Glion regelt neu die Rahmenbedingungen. In der Verordnung, welche der Gemeindevorstand erlässt, werden die Benützungsgebühren sowie weitere Details bezüglich Nutzung von Lokalitäten und Anlagen der Gemeinde geregelt. Aufgrund der gesetzlichen Grundlagen wird das Reservationssystem für die neue Internetseite der Gemeinde erarbeitet, welches im Winter 2020/2021 veröffentlicht werden soll. Dadurch wird die Benutzerfreundlichkeit in Bezug auf die Reservation von Lokalitäten und Anlagen stark erhöht.
Rumantsch: Medemamein ha il parlament communal approbau la revisiun parziala dalla lescha da taglia dalla vischnaunca Ilanz/Glion. Quella cuntegn cunzun adattaziuns ella regulaziun cantunala pertuccont las taglias sin ierta e donaziuns.
Deutsch: Zudem hat das Gemeindeparlament eine Teilrevision des Steuergesetzes der Gemeinde Ilanz/Glion genehmigt, welche vor allem Anpassungen an die neue kantonale Regelung betreffend Erbschafts- und Schenkungssteuern enthält.
Rumantsch: Ils 25 da november 2020 ha il parlament communal Ilanz/Glion approbau a caschun da sia davosa sesida digl onn il preventiv per igl onn 2021 e quei cun entginas paucas adattaziuns en cumparegliaziun cun la proposta dalla suprastonza communala. Malgrad las sfidas e malsegirtads arisguard la crisa da corona ei il preventiv ulivaus. Il quen da gudogn e sperdita prevesa in gudogn da 64'800 francs. El quen d'investiziun ein investiziuns nettas da 3.6 miu. francs planisadas. Il pei da taglia resta tier 100 pertschien dalla taglia cantunala sempla. Senza midadas resta era la quota pigl acquist da beins immobigliars entras persunas digl exteriur tier 100 pertschien.
Deutsch: Am 25. November 2020 hat das Gemeindeparlament Ilanz/Glion anlässlich seiner letzten Sitzung in diesem Jahr das Budget für das Jahr 2021 genehmigt, mit ein paar wenigen Anpassungen vis-à-vis des Vorschlags des Gemeindevorstands. Trotz den Herausforderungen und Unsicherheiten angesichts der Corona-Krise ist das Budget ausgeglichen. Die Erfolgsrechnung sieht einen Gewinn von 64'800 Franken vor. Es sind Nettoinvestitionen von 3.6 Mio. Franken geplant. Der Steuerfuss bleibt bei 100 Prozent der einfachen Kantonssteuer. Unverändert bei 100 Prozent bleibt auch die Quote für den Grundstückserwerb durch Personen im Ausland.
Rumantsch: Ulteriuramein ha il parlament surdau l'incumbensa Alig pertuccont parcar gratuitamein per tuts muort la pandemia da corona. L'incumbensa pretenda ina restituziun (parziala) dils cuosts ni ina prolungaziun corrispundenta dallas vignettas mensilas resp. annualas duront il temps dils 16 da mars 2020 entochen ils 31 da matg 2020 cura ch'ils parcadis ein vegni mess a disposiziun gratuitamein. Medemamein ei l'incumbensa Gabriel pertuccont in scamond parzial da fiugs artificials vegnida surdada. La suprastonza communala vegn incaricada d'elaborar ina proposta corrispundenta per ina midada dalla lescha da polizia.
Deutsch: Zudem hat das Parlament den Auftrag Alig betreffend Gratis parkieren für alle infolge Corona-Pandemie überwiesen. Der Auftrag verlangt eine Rückerstattung der (Teil-)kosten oder eine entsprechende Verlängerung der Monats- resp. Jahresvignetten während der Zeit vom 16. März 2020 bis 31. Mai 2020, als die Parkplätze gratis zur Verfügung gestellt wurden. Ebenfalls wurde der Auftrag Gabriel betreffend ein teilweises Verbot von Feuerwerken überwiesen. Der Gemeindevorstand wird beauftragt, eine entsprechende Anpassung des Polizeigesetzes auszuarbeiten.
Rumantsch: Ils 31 da mars 2021 ha il parlament communal Ilanz/Glion approbau gest quater fatschentas unanimamein per mauns dalla votaziun all'urna che ha liug ils 16 da matg 2021. Duas fatschentas pertuccan l'adattaziun dalla planisaziun locala. Per l'ina duei il territori d'explotaziun da glera Bigliel ella fracziun da Sevgein vegnir integraus ella planisaziun d'utilisaziun cun ina surfatscha da 3.4 ha ed in volumen d'explotaziun da 700'000 m3 glera. Las reservas da glera dil territori d'explotaziun Tschentaneras cun dretg vertent ein prest exauridas. El rom d'in concept d'explotaziun el territori da Glion ed en connex cun la revisiun parziala dil plan directiv regiunal ei il territori Bigliel vegnius fixaus igl onn 2017/18 sco territori per l'explotaziun da glera futura ella regiun. Per l'autra duei la zona d'economisaziun da material el territori da Salavras a Rueun vegnir extendida. Cunquei che plaz da deposit dalla fatschenta Montalta Transport + Kies AG va a piarder el territori da Plaun Grond muort la realisaziun dalla tiarz'etappa dalla deponia regiunala, sto vegnir creau dapli spazi per il deposit.
Deutsch: Am 31. März 2021 hat das Gemeindeparlament Ilanz/Glion gleich vier Geschäfte und alle einstimmig zuhanden der Urnenabstimmung verabschiedet, die am 16. Mai 2021 stattfindet. Zwei Vorlagen betreffen die Anpassung der Ortsplanung. Zum einen soll das Kiesabbaugebiet Bigliel in der Fraktion Sevgein in der Nutzungsplanung verankert werden mit einer Fläche von 3.4 ha und einem Abbauvolumen von 700'000 m3 Kies. Die Kiesreserven des aktuell betriebenen Kiesabbaugebietes Tschentaneras sind bald ausgeschöpft und im Rahmen eines Abbaukonzeptes im Raum Ilanz im Zusammenhang mit der Teilrevision des regionalen Richtplanes wurde 2017/18 das Gebiet Bigliel als Gebiet für die künftige Kiesversorgung in der Region festgelegt. Zum anderen soll im Gebiet Salavras in Rueun die Materialbewirtschaftungszone erweitert werden. Die Erweiterung ist notwendig, da im Gebiet Plaun Grond auf der anderen Rheinseite mit dem Bau der 3. Etappe der regionalen Deponie Lagerplatz der Firma Montalta Transport + Kies AG entfällt und ersetzt werden muss.
Rumantsch: Ulteriuramein ha il parlament communal Ilanz/Glion deliberau credits d'impegn per duas sanaziuns da vias el marcau da Glion per mauns dalla votaziun all'urna, ina summa dad 1.87 miu. francs per la Via da Scola e dad 1'163'700 francs per la Via S. Clau Sura. La davosa renovaziun pli gronda da quellas duas vias ei gia stada avon varga quater decennis. Ils dus projects duein vegnir realisai en treis etappas denter ils onns 2021 e 2023. Tier la Via da Scola vala ei da far attenziun speciala sin la segirtad dallas scolaras e dils scolars, la quala sa vegnir migliurada marcantamein cun la sanaziun.
Deutsch: Des Weiteren hat das Gemeindeparlament Ilanz/Glion Verpflichtungskredite für zwei Strassensanierungen in der Stadt Ilanz zuhanden der Urnenabstimmung verabschiedet, eine Summe von 1.87 Mio. Franken für die Schulstrasse und von 1'163'700 Franken für die Via S. Clau Sura. Die letzte grosse Erneuerung dieser beiden Strassen liegt bereits über vier Jahrzehnte zurück. Beide Projekte sollen in drei Etappen zwischen 2021 und 2023 ausgeführt werden. Bei der Schulstrasse gilt ein besonderes Augenmerk der Sicherheit der SchülerInnen und Schüler, die mit der Sanierung wesentlich verbessert werden kann.
Rumantsch: Il parlament communal ha ultra da quei concediu ina contribuziun dad 80'000 francs ed ina garanzia da deficit da 20'000 francs al project «Schichtwechsel – La Surselva». L'uniun «Schichtwechsel – La Surselva» ha sviluppau ils davos dus onns in project d'exposiziun davart la diversitad geologica dalla Surselva. Il project cuoza plirs onns ed il liug principal ei il marcau da Glion. L'exposiziun da crappa duei far impressiun als indigens ed a hosps e cuzzar treis onns naven dalla primavera 2022. In program accumpignont cun teater, in'exposiziun accumpignonta el museum regiunal Surselva, concerts, referats dil fatg, luvratoris, guids ed excursiuns ell'entira regiun approfundescha singuls aspects dall'exposiziun.
Deutsch: Das Gemeindeparlament hat zudem einen Beitrag von 80'000 Franken und eine Defizitgarantie von 20'000 Franken an das Projekt «Schichtwechsel – La Surselva» gesprochen. Der Verein «Schichtwechsel – La Surselva» hat ein mehrjähriges Ausstellungsprojekt zur geologischen Vielfalt der Surselva entwickelt, mit der Stadt Ilanz als Hauptstandort. Ab Frühling 2022 soll die Steinausstellung für drei Jahre Einheimische und Gäste nach Ilanz locken. Ein Rahmenprogramm mit Theater, einer Begleitausstellung im Regionalmuseum Surselva, Konzerten, Fachreferaten, Workshops, Führungen und Exkursionen in die ganze Region vertieft einzelne Aspekte der Ausstellung.
Rumantsch: La revisiun parziala dalla planisaziun locala pertuccont il svilup digl areal dalla staziun a Glion ei vegnida sistida. Cunquei che l'approbaziun dalla revisiun totala dalla planisaziun locala entras la Regenza dil cantun Grischun ei aunc adina pendenta e cunquei ch'ei ha dau ulteriur basegns da sclariment el territori dalla staziun a cuorta vesta el rom dall'audiziun currenta, ei il tractament el parlament communal il mument buca prudents.
Deutsch: Die Teilrevision Ortsplanung betreffend Arealentwicklung Bahnhof Ilanz wurde sistiert. Da die Genehmigung der Gesamtrevision der Ortsplanung durch die Regierung des Kantons Graubünden nach wie vor hängig ist und sich im Rahmen der aktuell laufenden Anhörung kurzfristig noch weiterer Klärungsbedarf im Gebiet Bahnhof ergeben hat, ist eine Behandlung im Moment nicht zielführend.
Rumantsch: La mesjamna sera ha il parlament communal revediu ina gliesta da tractandas fetg pulpusa e decidiu sin iniziativa d'ina incumbensa parlamentaria in scamond da fiugs artificials sin igl entir intschess communal. Aschia vul il parlament communal evitar emissiuns da canera e d'ambient, tgei che corrispunda al giavisch da biars. Plinavon sustegn il parlament communal Ilanz/Glion il project «Minas da Gulatsch» a Rueun cun 30'000 francs ed ina garanzia da deficit da 20'000 francs. Il project che vul valurisar turisticamein las gallarias historicas e lur contuorn sur Rueun ch'ein strusch accessiblas ni vegnidas nezegiadas entochen dacheu e che duei daventar ina part dalla Via Glion, ei vegnius iniziaus dall'uniun Rueun Viva ed elaboraus en collaboraziun cun la vischnaunca e la Surselva Turissem SA.
Deutsch: Das Gemeindeparlament Ilanz/Glion hat am Mittwochabend eine reich befrachtete Traktandenliste bearbeitet und auf Anstoss eines parlamentarischen Auftrags hin beschlossen, dass das Abfeuern von lärmendem Feuerwerk künftig auf dem gesamten Gemeindegebiet verboten ist. Damit will das Gemeindeparlament die mit Feuerwerk einhergehenden Lärm- und Umweltemissionen vermeiden, was einem Anliegen vieler entspricht. Des Weiteren unterstützt das Gemeindeparlament Ilanz/Glion das Projekt «Minas da Gulatsch» in Rueun mit 30'000 Franken und einer Defizitgarantie von 20'000 Franken. Das Pro¬jekt, welches die bis anhin kaum zugänglichen und genutzten historischen Stollen oberhalb von Rueun und deren Umgebung touristisch in Wert setzen will und Teil der Via Glion werden soll, wurde vom Verein Rueun Viva initiiert und in Zusammenarbeit mit der Gemeinde und der Surselva Tourismus AG ausgearbeitet.
Rumantsch: Per la renovaziun dil plaz da giugs Paradieswäldli a Glion, il qual ei vegnius construius avon 15 onns ed ha da basegns ina sanaziun, ha il parlament communal concediu in credit brut da 200'000 francs. La sanaziun ei part dil concept per il svilup dallas plazzas da giugs dalla vischnaunca Ilanz/Glion, tal ei era vegnius presentaus al parlament. El porscha ina survesta dallas 12 plazzas da giugs existentas e co ellas duein vegnir sviluppadas ils proxims onns. Sco loghens centrals d'experientscha per ils affons duein ellas esser diversas, aventurusas e segiras. In'ulteriura plazza da giugs duei vegnir eregida a Schnaus. Legreivlamein crescha il diember d'affons puspei en quella fracziun.
Deutsch: Für die Erneuerung des Kinderspielplatzes Paradieswäldli in Ilanz, welcher vor 15 Jahren erstellt wurde und sich in einem sanierungsbedürftigen Zustand befindet, hat das Gemeindeparlament einen Bruttokredit von 200'000 Franken gesprochen. Die Sanierung ist Teil des Spielplatzentwicklungskonzepts der Gemeinde Ilanz/Glion, welches dem Parlament ebenfalls vorgestellt worden ist. Es liefert einen Überblick über die zwölf bestehenden Kinderspielplätze und wie sie in den nächsten Jahren weiterentwickelt werden sollen. Als zentrale Erfahrungsräume für die Kinder sollen sie vielfältig, erlebnisreich und sicher sein. Ein zusätzlicher Spielplatz soll in Schnaus entstehen, wo die Kinderzahl erfreulicherweise wieder steigt.
Rumantsch: Il parlament communal ha plinavon approbau il credit d'impegn per la midada dall'illuminaziun publica sin LED. Il mument ein 60 pertschien dallas cazzolas aunc convenziunalas. La midada duei succeder denter ils onns 2021 e 2025. Ils cuosts totals muntan a 970'000 francs. L'illuminaziun dil vitg vegn migliurada ed il consum d'energia, ils cuosts d'electricitad e manteniment sco era la polluziun tras glisch san vegnir reduci marcantamein.
Deutsch: Das Gemeindeparlament hat zudem dem Verpflichtungskredit zur Umstellung der öffentlichen Beleuchtung auf LED zugestimmt. Im Moment sind noch 60 Prozent konventionelle Leuchten. Die Umstellung soll in den Jahren 2021 bis 2025 erfolgen. Die Gesamtkosten betragen 970'000 Franken. Die Ausleuchtung des Dorfes wird somit optimiert und der Energieverbrauch, die Strom- und Wartungskosten sowie die Lichtverschmutzung können erheblich reduziert werden.
Rumantsch: Ultra da quei ei la revisiun parziala dalla lescha da taglia dalla vischnaunca Ilanz/Glion vegnida approbada. Uss ein tgauns da protecziun da muntaneras, tgauns da saung e tgauns da survetsch dil corp da guardias da cunfin e dall'armada svizra deliberai dalla taglia sin tgauns. Muort la problematica dil luf ella Surselva ston ins engaschar adina pli savens tgauns da muntaneras. Medemamein ha il parlament communal Ilanz/Glion approbau la cunvegna da prestaziun cun l'uniun Cinema Sil Plaz per la durada 2022–2026 ed ina contribuziun annuala da 20'000 francs. Il Cinema Sil Plaz porscha ina vasta purschida dad occurrenzas culturalas sco films, concerts, lecturas e presentaziuns da teater ed ei da gronda muntada per la veta culturala enteifer la vischnaunca sco era ella regiun.
Deutsch: Ausserdem wurde die Teilrevision des Steuergesetzes der Gemeinde Ilanz/Glion genehmigt. So sind nun Herdenschutzhunde, Schweisshunde sowie Diensthunde des Grenz¬wachkorps und der Schweizer Armee von der Entrichtung der Hundesteuer befreit. Aufgrund der Wolfsproblematik in der Surselva müssen vermehrt Herdenschutzhunde eingesetzt werden. Das Gemeindeparlament Ilanz/Glion hat zudem die Leistungsvereinbarung mit dem Verein Cinema Sil Plaz für die Dauer 2022–2026 und einem jährlichen Beitrag von 20'000 Franken geneh¬migt. Das Cinema Sil Plaz bietet ein vielseitiges Angebot an Kulturveranstaltungen wie Filme, Konzerte, Lesungen und Theateraufführungen und ist für das Kulturleben innerhalb der Gemeinde sowie in der Region von grosser Be¬deutung.
Rumantsch: Suenter dus onns lavur intensiva ha il parlament saviu prender per enconuschientscha il maletg empalont dil territori communal MTC. La direcziun strategica e la strategia dil svilup dallas 13 fracziuns ein vegni presentadai dils architects ed accumpignaders dil project, Rainer Weitschies e Christoph Sauter.
Deutsch: Nach zwei Jahren intensiver Arbeit konnte dem Parlament das Kommunal Räumliche Leitbild KRL zur Kenntnis gebracht werden. Die strategische Ausrichtung und Ent¬wicklungsstrategie der 13 Fraktionen wurden von den Architekten und Projektbegleitern, Rainer Weitschies und Christoph Sauter, erläutert.